CELEX: 52009PC0319
Language: hu
Date: 2009-06-26
Title: Javaslat a Tanács rendelete a többek között Malajziából származó egyes polietilén-tereftalátok behozatalára végleges dömpingellenes vámot kivető 192/2007/EK rendelet új exportőrre vonatkozó felülvizsgálatának befejezéséről, az említett ország egyik exportőrétől való behozatal tekintetében a vám ismételt kivetéséről, valamint e behozatal nyilvántartásba vételi kötelezettségének megszüntetéséről

Fontos jogi nyilatkozat

|

52009PC0319

Javaslat a Tanács rendelete a többek között Malajziából származó egyes polietilén-tereftalátok behozatalára végleges dömpingellenes vámot kivető 192/2007/EK rendelet új exportőrre vonatkozó felülvizsgálatának befejezéséről, az említett ország egyik exportőrétől való behozatal tekintetében a vám ismételt kivetéséről, valamint e behozatal nyilvántartásba vételi kötelezettségének megszüntetéséről  /* COM/2009/0319 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 26.6.2009COM(2009) 319 véglegesJavaslatA TANÁCS RENDELETEa többek között Malajziából származó egyes polietilén-tereftalátok behozatalára végleges dömpingellenes vámot kivető 192/2007/EK rendelet új exportőrre vonatkozó felülvizsgálatának befejezéséről, az említett ország egyik exportőrétől való behozatal tekintetében a vám ismételt kivetéséről, valamint e behozatal nyilvántartásba vételi kötelezettségének megszüntetésérőlINDOKOLÁS1) A javaslat háttere |A javaslat indokai és céljai A javaslat a legutóbb a 2005. december 21-i 2117/2005/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletnek (a továbbiakban: alaprendelet) a Malajziából származó polietilén-tereftalát (PET) behozatalával kapcsolatos eljárás során történő alkalmazására irányul. |Általános háttér A javaslat az alaprendelet végrehajtásával összefüggésben, az abban megállapított tartalmi és eljárási követelményeknek megfelelően lefolytatott vizsgálat eredményeként jött létre. |A javaslat által érintett területet szabályzó hatályos rendelkezések A Tanács 192/2007/EK rendelete (2007. február 22.) az Indiából, Indonéziából, Malajziából, a Koreai Köztársaságból, Thaiföldről és Tajvanból származó egyes polietilén-tereftalátok behozatalára vonatkozó, a 384/96/EK rendelet 11. cikkének (2) bekezdése, illetve 11. cikkének (3) bekezdése szerinti hatályvesztési felülvizsgálatot, illetve részleges időközi felülvizsgálatot követő végleges dömpingellenes vám kivetéséről. |Összhang az Unió egyéb szakpolitikáival és célkitűzéseivel Nem alkalmazható. |2) Konzultáció az érdekelt felekkel és hatásvizsgálat |Konzultáció az érdekelt felekkel |Az alaprendelet rendelkezéseinek megfelelően az eljárásban érintett érdekelt feleknek a vizsgálat során már lehetőségük nyílt arra, hogy érdekeik védelmében fellépjenek. |Szakértői vélemények összegyűjtése és felhasználása |Külső szakértők bevonására nem volt szükség. |Hatásvizsgálat Ez a javaslat az alaprendelet végrehajtásának eredményeképpen jött létre. Az alaprendelet nem ír elő általános hatásvizsgálatot, tartalmazza viszont a megvizsgálandó körülmények kimerítő felsorolását. |3) A javaslat jogi elemei |A javasolt intézkedés összefoglalása A Bizottság 2008. november 6-án megindította a többek között Malajziából származó egyes polietilén-tereftalátok behozatalára végleges dömpingellenes vámot kivető 192/2007/EK tanácsi rendelet új exportőrre vonatkozó felülvizsgálatát, hatályon kívül helyezte a Malajzia egyik exportőrének behozatalára vonatkozó vámot, és kötelezővé tette e behozatal nyilvántartásba vételét. A szóban forgó vállalat az Eastman Chemical (Malaysia) SDN.BHD (a továbbiakban: kérelmező). Az eljárás közben az Eastman Chemical (Malaysia) SDN.BHD úgy döntött, hogy az új exportőrre vonatkozó felülvizsgálat iránti kérelmét visszavonja. Ezért a Bizottság nem tudta megállapítani a kérelmező egyéni dömpingkülönbözetét és vámtételét. A fenti okok miatt az eredeti vizsgálat során meghatározott maradványvámot újra ki kell vetni a kérelmezőre. A Bizottság javasolja tehát, hogy a Tanács fogadja el a mellékelt rendeletjavaslatot, amelyet az Európai Unió Hivatalos Lapjában legkésőbb 2009. augusztus 4-éig közzé kell tenni. |Jogalap A Tanácsnak a legutóbb a 2117/2005/EK tanácsi rendelettel módosított 384/96/EK rendelete (1995. december 22.) az Európai Közösségben tagsággal nem rendelkező országokból érkező dömpingelt behozatallal szembeni védelemről és különösen e rendelet 11. cikkének (4) bekezdése |A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható. |Az arányosság elve A javaslat megfelel az arányosság elvének a következő okok miatt: |Az alaprendelet meghatározza az intézkedés formáját, és nem hagy teret nemzeti döntéshozatalnak. |Nem szükséges tehát annak feltüntetése, hogy a Közösségre, nemzeti kormányokra, regionális és helyi hatóságokra, gazdasági szereplőkre és polgárokra háruló pénzügyi és adminisztratív teher hogyan minimalizálható, illetve milyen arányban áll a javaslat célkitűzésével. |A jogi aktus típusának megválasztása |Javasolt aktus: rendelet. |Más eszköz azért nem lenne megfelelő, mert az alaprendelet nem rendelkezik más választási lehetőségről. |4) Költségvetési vonatkozások |A javaslatnak nincs hatása a Közösség költségvetésére. |JavaslatA TANÁCS RENDELETEa többek között Malajziából származó egyes polietilén-tereftalátok behozatalára végleges dömpingellenes vámot kivető 192/2007/EK rendelet új exportőrre vonatkozó felülvizsgálatának befejezéséről, az említett ország egyik exportőrétől való behozatal tekintetében a vám ismételt kivetéséről, valamint e behozatal nyilvántartásba vételi kötelezettségének megszüntetésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[1] (a továbbiakban: alaprendelet) és különösen annak 11. cikke (4) bekezdésére,tekintettel a Bizottságnak a tanácsadó bizottsággal folytatott konzultációt követően benyújtott javaslatára,mivel:A. AZ ELŐZŐ ELJÁRÁS(1) A Tanács intézkedés megszűnésére irányuló felülvizsgálatot követően, a 192/2007/EK rendelet[2] révén végleges dömpingellenes vámot vetett ki a többek között Malajziából származó polietilén-tereftalát (PET) egy részének Közösségbe történő behozatalára. A hatályos intézkedések tonnánként 160,1 EUR vámtételt határoznak meg, kivéve egyes, külön említett vállalatok vonatkozásában, amelyekre nézve egyedi vámtételeket kell alkalmazni. Szintén e rendelet alapján dömpingellenes vámokat vetettek ki az Indiából, Indonéziából, a Koreai Köztársaságból, Thaiföldről és Tajvanból származó PET behozatalára is. Egy vizsgálatot (a továbbiakban: eredeti vizsgálat) követően a Tanács az eredeti intézkedéseket a 2604/2000/EK rendeletben[3] rögzítette.B. A JELENLEGI ELJÁRÁS1. Felülvizsgálat iránti kérelem(2) Ezt követően kérelem érkezett a Bizottsághoz az Eastman Chemical (Malaysia) SDN.BHD gyártótól (a továbbiakban: kérelmező), amely az alaprendelet 11. cikkének (4) bekezdése alapján a 192/2007/EK rendelet új exportőrre vonatkozó felülvizsgálatának kezdeményezésére vonatkozott. A kérelmező azt állította, hogy a dömpingellenes intézkedések alapját képező vizsgálati időszak alatt – azaz 1998. október 1. és 1999. szeptember 30. között (a továbbiakban: eredeti vizsgálati időszak) – nem exportálta a szóban forgó polietilén-tereftalátot a Közösségbe, és hogy a termék egyetlen olyan exportőr gyártójával sem áll kapcsolatban, amelyre a fent említett dömpingellenes intézkedések vonatkoznak. A kérelmező azt állította továbbá, hogy a PET Közösségbe irányuló exportját az eredeti vizsgálati időszakot követően kezdte meg.2. Az új exportőrre vonatkozó felülvizsgálat megindítása(3) A Bizottság megvizsgálta a kérelmező által benyújtott prima facie bizonyítékot, és úgy ítélte meg, hogy az elegendő indokul szolgál az alaprendelet 11. cikkének (4) bekezdése szerinti felülvizsgálat megindításához. A tanácsadó bizottsággal folytatott konzultációt követően, valamint azután, hogy az érintett gazdasági ágazat Közösség területén működő szereplői lehetőséget kaptak észrevételeik megtételére, a Bizottság az 1082/2008/EK rendelettel[4] kezdeményezte a 192/2007/EK rendeletnek a kérelmező vonatkozásában történő felülvizsgálatát.(4) Az 1082/2008/EK bizottsági rendelet 2. cikkének értelmében a 192/2007/EK tanácsi rendelettel kivetett, a kérelmező által közösségbeli exportra gyártott és értékesített PET behozatalára irányuló, tonnánként 160,10 EUR mértékű dömpingellenes vám hatályát vesztette. Az alaprendelet 14. cikke (5) bekezdésének megfelelően a vámhatóságok egyúttal utasítást kaptak, hogy tegyék meg az ilyen behozatal nyilvántartásba vételéhez szükséges megfelelő lépéseket.3. Érintett termék(5) A jelenlegi felülvizsgálat által érintett termék megegyezik az eredeti vizsgálatban érintett termékkel, azaz a 78 ml/g vagy magasabb viszkozitási számú, ISO 1628-5 szabvány szerinti, 3907 60 20 KN-kód alá sorolt PET-tel.4. Az érintett felek(6) A Bizottság hivatalosan értesítette a kérelmezőt, a közösségi gazdasági ágazatot és az exportáló ország képviselőit a felülvizsgálat megindításáról. Az érdekelt feleknek lehetőségük nyílt álláspontjuk írásbeli ismertetésére és meghallgatáson való részvételre.(7) A Bizottság a kérelmezőnek kérdőívet küldött, és az erre a célra megadott határidőn belül megkapta a választ. A Bizottság vizsgálat céljából megpróbált ellenőrizni minden olyan információt, amelyet szükségesnek tartott a dömping megállapításához, valamint ellenőrző látogatást tett a kérelmező létesítményeiben.5. Felülvizsgálati időszak(8) Az új exportőrre vonatkozó felülvizsgálati időszak 2007. október 1-jétől 2008. szeptember 30-ig tartott.C. AZ ÚJ EXPORTŐRRE VONATKOZÓ FELÜLVIZSGÁLAT IRÁNTI KÉRELEM VISSZAVONÁSA(9) A Bizottságnak küldött 2009. április 22-i levelében a kérelmező konkrét indoklás nélkül hivatalosan visszavonta kérelmét, amelyet új exportőrre vonatkozó felülvizsgálat iránt nyújtott be.(10) Ilyen körülmények között a Bizottság nem tudta megállapítani a kérelmező egyéni dömpingkülönbözetét és vámtételét. Ezért azt a következtetést vonta le, hogy a 78 ml/g vagy annál magasabb viszkozitási számú, az ISO 1628-5 szabvány szerinti, 3907 60 20 KN-kód alá sorolt, Malajziából származó, az Eastman Chemical (Malaysia) SDN.BHD által közösségbeli exportra gyártott és értékesített PET-re alkalmazni kell – és ezért újból ki kell vetni – a Malajziában országszerte hatályos és az ország „minden más vállalatára” érvényes, a 192/2007/EK tanácsi rendeletben meghatározott (160,10 EUR/tonna mértékű) vámot.D. A DÖMPINGELLENES VÁM VISSZAMENŐLEGES HATÁLYÚ BESZEDÉSE(11) A fenti megállapítások fényében az Eastman Chemical (Malaysia) SDN.BHD tekintetében alkalmazandó dömpingellenes vámot az érintett terméknek az 1082/2008/EK rendelet 3. cikke szerint nyilvántartásba vett behozatala után a felülvizsgálat megindításának időpontjától kezdve visszamenőlegesen be kell szedni.E. AZ INTÉZKEDÉSEK KÖZZÉTÉTELE ÉS IDŐTARTAMA(12) A kérelmezőt és a többi érintett felet tájékoztatták azokról az alapvető tényekről és szempontokról, amelyek alapján a végleges dömpingellenes vámot újból ki kívánják vetni a Malajziából származó, az Eastman Chemical (Malaysia) SDN.BHD által közösségbeli exportra gyártott és értékesített PET-re, és a nyilvántartásba vett behozatalok után ezt a vámot visszamenőleg be kívánják szedni. A kérelmező és az érintett felek észrevételeit megvizsgálták és megfelelő módon figyelembe vették.(13) Ez a felülvizsgálat nem befolyásolja a 192/2007/EK rendeletben rögzített intézkedéseknek az alaprendelet 11. cikkének (2) bekezdésében meghatározott hatályvesztési időpontját,ELFOGADTA EZT A RENDELETET:1. cikk1. Az 1082/2008/EK rendelettel megindított, új exportőrre vonatkozó felülvizsgálat lezárult; a 192/2007/EK rendelet 1. cikkének értelmében a Malajzia „minden más vállalatára” alkalmazandó dömpingellenes vámot ki kell vetni az 1082/2008/EK rendelet 1. cikkében meghatározott behozatalra.2. A 192/2007/EK rendelet 1. cikke értelmében a Malajzia „minden más vállalatára” alkalmazandó dömpingellenes vámot 2008. november 6-i hatállyal be kell szedni a bizonyos polietilén-tereftalát 1082/2008/EK rendelet 3. cikke szerint nyilvántartásba vett behozatala után.3. A vámhatóságok utasítást kapnak, hogy szűntessék be a behozatalnak az 1082/2008/EK rendelet 3. cikke szerinti nyilvántartásba vételét.4. Eltérő rendelkezés hiányában a vámtételekre vonatkozó hatályos rendelkezéseket kell alkalmazni.2. cikkEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,a Tanács részérőlaz elnök [1] HL L 56., 1996.3.6, 1. o.[2] HL L 59., 2007.2.27., 1. o. (BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV); HL L 352M, 2008.12.31., 972. o. (MT)[3] HL L 301., 2000.11.30, 21. o. A legutóbb az 1646/2005/EK rendelettel (HL L 266., 2005.10.11., 10. o.) módosított rendelet.[4] HL L 296., 2008.11.5., 5. o.